somu9/iisc_mono_hindi_female huggingface dataset:
बाकी जो कुछ हुआ वह मानव इतिहास या वृद्धि का भाग और सभ्यता की प्रगति का हिस्सा है|
समाचार पत्रों और लोकप्रिय वैज्ञानिक लेखों से विकास संबंधी नए जीवाश्मों और मतभेदों की जानकारी प्राप्त करें|
‘प्रजाति’ की स्पष्ट परिभाषा देने का प्रयास करें|
मानव-विकास के विभिन्न घटकों का पता करें (संकेत - मस्तिष्क साइज और कार्य, कंकाल-संरचना, भोजन में पसंदगी आदि)|
इंटरनेट या लोकप्रिय विज्ञान लेखों से पता करें कि क्या मानवेत्तर किसी प्राणी में आत्म संचेतना थी|
विविध जंतुओं और पौधों के चित्र बनाएँ| अनुकूलनी विकिरण को एक उदाहरण का वर्णन करें|
विभिन्न संसाधनों जैसे कि विद्यालय का पुस्तकालय या इंटरनेट तथा अध्यापक से चर्चा के बाद किसी जानवर जैसे कि घोड़े के विकासीय चरणों को खोजें|
पृथ्वी पर जीवन के उद्भव को समझने के लिए ब्रह्मांड और पृथ्वी के उद्गम की जानकारी की पृष्ठभूमि अपेक्षित है|
अधिकांश वैज्ञानिकों का विश्वास रासायनिक विकास में है अर्थात् जीवन के प्रथम कोशिकीय रूपों के उदय के पूर्व द्वि-अणु पैदा हुए|
करोड़ों वर्षों के दौरान जीवन में विविधता रही है|
माना जाता है कि जीव संख्या की विविधता परिवर्ती चरणों के दौरान हुई|
आवास विखंडन और आनुवंशिक प्रवाह ने नव प्रजाति की उत्पत्ति में सहायता की और इस प्रकार विकास संभव हो सका|
शाखावत् अवतरण का स्पष्टीकरण सहजातता ने किया|
तुलनात्मक शरीर रचना, जीवाश्म तथा तुलनात्मक जीव रसायन विकास के प्रमाण उपस्थित करते हैं|
व्यक्तिगत प्रजाति के विकास की कहानियों में आधुनिक मानव की विकास कथा सबसे रोचक है और लगता है यह मानव मस्तिष्क और भाषा में विकास के समानांतर चलता है|
जीव विज्ञान प्रक्रुत विज्ञान की सबसे अपरिपक्व औपचारिक विद्या है|
जीव विज्ञान की तुलना में भौतिकी तथा रसायन विज्ञान में प्रगति काफी तीव्र गति से हुई हमारी रोजाना की जिंदगी में जीव विज्ञान की अपेक्षा भौतिकी तथा रसायन विज्ञान के उपयोग की स्पष्टता कहीं अधिक है|
इन वर्षों में मानव की जीवन संभावना में नाटकीय परिवर्तन आए हैं|
मोनकाम्बू सांबासिवन स्वामीनाथन ने मद्रास विश्वविद्यालय से वनस्पति विज्ञान में स्नातक तथा स्नात्कोत्तर की उपाधियाँ ग्रहण की|
इन्होंने भारत वर्ष तथा विदेशों में स्थित कई संस्थानों में अलग-अलग हैसियत में कार्य किया तथा पादप-प्रजनन तथा आनुवंशिकी में अपनी सुविज्ञता का विकास किया|
भारतीय कृषि अनुसंधान संस्थान में स्थित कोशिकानुवंशकी तथा विकिरण अनुसंधान स्कूल ने आपको एवं आपके सहयोगियों को अल्प कालीन उच्च उत्पादन प्रदान करने वाली धान की किस्मों, जिसमें सुगंधित बासमती भी शामिल है, को विकसित करने में काफी सहायता की|
आपने क्रॉप कैफिटेरिया, सस्य कार्यक्रम तथा आनुवंशिक रूप से उपज तथा गुणवत्ता में सुधार आदि से संबंधित धारणायें विकसित करने वाले वैज्ञानिक के रूप में भी जाने जाते हैं|
स्वामीनाथन ने नॉरमैन बॉरलॉग के साथ मिलकर कार्य आरंभ किया जिसके परिणामस्वरूप भारतवर्ष में गेहूँ की मैक्सीकन किस्मों के प्रवेश से चरमोत्कर्ष ‘हरित क्रांति’ आई|
इनके इस कार्य को अत्यधिक मान्यता एवं सराहना मिली|
एक लंबे समय तक स्वास्थ्य को शरीर और मन की ऐसी स्थिति माना गया, जिसमें देह के कुछ तरलों का संतुलन बना रहता था|
ऐसा माना जाता था कि ‘काले पित्त’ वाले व्यक्ति गरम व्यक्तित्व वाले होते हैं और उन्हें बुखार होता है|
इस प्रकार के निष्कर्ष का कारण मात्र विमर्शी, विचारधारा थी|
विलियम हार्वे द्वारा प्रयोगात्मक विधि अपनाते हुए रक्त परिसंचरण की खोज और थर्मामीटर का उपयोग करते हुए काले पित्त वाले व्यक्तियों के शरीर का तापमान प्रसामान्य दर्शाने से स्वास्थ्य के ‘अच्छे तरल’ की परिकल्पना को गलत सिद्ध कर दिया|
कुछ वर्षो बाद जैविकी ने बताया कि तंत्रिका तंत्र और अंतः स्त्रावी तंत्र हमारे प्रतिरक्षा तंत्र को प्रभावित करता है और हमारा प्रतिरक्षा तंत्र हमारे स्वास्थ्य को बनाए रखता है|
इस प्रकार मन और मानसिक अवस्था हमारे स्वास्थ्य पर असर डालती हैं|
स्वास्थ्य का अर्थ मात्र ‘रोग की अनुपस्थिति’ अथवा ‘शारीरिक स्वस्थता’ नहीं है|
इसे पूर्णरूपेण शारीरिक, मानसिक और सामाजिक स्वास्थ्य के रूप में परिभाषित किया जा सकता है|
जब लोग स्वस्थ होते हैं तो वे काम में अधिक सक्षम होते हैं|
इससे उत्पादकता बढ़ती है और आर्थिक संपन्नता आती है|
स्वास्थ्य से लोगों का आयुकाल बढ़ता है और शिशु तथा मातृ मृत्युदर में कमी होती है|
अच्छा स्वास्थ्य बनाए रखने के लिए संतुलित आहार, व्यक्तिगत स्वच्छता और नियमित व्यायाम बहुत महत्त्वपूर्ण है|
शारीरिक और मानसिक स्वास्थ्य पाने के लिए अतिप्राचीन काल से योग का अभ्यास किया जा रहा है|
रोग और शरीर के विभिन्न प्रकार्यों पर उनके प्रभाव के बारे में जागरूकता, संक्रामक रोगों के प्रति टीकाकरण , अपशिष्टों का समुचित निपटान, रोगवाहकों का नियंत्रण एवं खाने और पानी के संसाधनों का स्वच्छ रखरखाव अच्छे स्वास्थ्य के लिए आवश्यक है|
जब शरीर के एक या अधिक अंगों या तंत्रों के प्रकार्यों पर प्रतिकूल प्रभाव पड़ता है और विभिन्न चिह्न और लक्षण प्रकट होते हैं तो हम कहते हैं कि हम स्वस्थ नहीं हैं अर्थात् हमें रोग हो गया है|
रोगों को मोटे तौर पर संक्रामक और असंक्रामक समूहों में बाँटा जा सकता है|
जो रोग एक व्यक्ति से दूसरे में आसानी से संचारित हो सकते हैं, उन्हें संक्रामक रोग कहते हैं|
संक्रामक रोग बहुत आम है और हम सब कभी न कभी इसके शिकार हुए हैं|
असंक्रामक रोगों में कैंसर मृत्यु का प्रमुख कारण है|
नशीले पदार्थों और ऐल्कोहल का कुप्रयोग भी हमारे स्वास्थ्य पर प्रतिकूल प्रभाव डालता है|
रोगजनकों के लिए आवश्यक है कि वे परपोषी के भीतरी वातावरण के अनुसार अपने को अनुकूलित कर लें|
रोगों के प्रति निरोधक और नियंत्रक उपायों के बारे में भी संक्षेप में बताएँगे|
साल्मोनेला टाइफी एक रोगजनक जीवाणु है जिससे मानव में टाइफॉइड ज्वर होता है|
यह रोगजनक आमतौर से संदूषित भोजन और पानी द्वारा छोटी आँत में घुस जाता है और वहाँ से रक्त द्वारा शरीर के अन्य अंगों में पहुँच जाता है|
वह पेशे से रसोईया थी और जो खाना वह बनाती थी उसके द्वारा वर्षों तक टाइफॉइड वाहक के रूप में टाइफॉइड फैलाती रही|
स्ट्रेप्टोकोकस न्युमोनी और हीमोफिल्स इंफ्लुएँजी जैसे जीवाणु मानव में न्युमोनिया रोग के लिए उत्तरदायी हैं|
संक्रमण के फलस्वरूप वायुकोष्ठों में तरल भर जाता है जिसके कारण सांस लेने में गंभीर समस्याएँ पैदा हो जाती हैं|
ज्वर, ठिठुरन, खाँसी और सिरदर्द आदि न्युमोनिया के लक्षण हैं|
गंभीर मामलों में, होंठ और हाथ की उंगलियों के नाखूनों का रंग धूसर से लेकर नीला तक हो जाता है|
स्वस्थ मनुष्य को संक्रमण किसी संक्रमित व्यक्ति द्वारा छोड़े गए बिंदुकों अथवा एयरोसॉल साँस द्वारा अंदर लेने से या संक्रमित व्यक्ति के गिलास या बर्तन इस्तेमाल करने से ही हो जाता है|
मानव में होने वाले कुछ अन्य जीवाण्वीय रोग हैं- अतिसार पेचिश, प्लेग और डिफ्थीरिया आदि|
बहुत से विषाणु भी मानव में रोग का कारक होते हैं|
विषाणुओं का ऐसा ही एक समूह नासाविषाणुओं (राइनोवायरस) का है जो मानव में सबसे ज्यादा संक्रामक रोग, सामान्य जुकाम फैलाता है|
ये नाक और श्वसन पथ को संक्रमित करते हैं, लेकिन फेफड़ों को नहीं|
संक्रमित व्यक्ति की खाँसी या छींकों से निकले बिंदुक जब स्वस्थ व्यक्ति द्वारा साँस लेने पर अंदर जाते हैं अथवा पेन, किताबों, प्यालों, दरवाजे की मूठों, कंप्यूटरों के कीबोर्ड या माउस जैसी संदूषित हुई वस्तुओं के संपर्क में आता है, तो उसे भी संक्रमण हो जाता है|
मानव में कुछ रोग प्रोटोज़ेूआ से भी होते हैं|
आपने मलेरिया के बारे में सुना होगा, एक ऐसा रोग जिससे मनुष्य कई सालों से लड़ता आ रहा है|
इनमें से प्लैज्मोडियम फैल्सीपेरम द्वारा होने वाला दुर्दम सबसे गंभीर है और यह घातक भी हो सकता है|
जब मच्छर दूसरे मानव को काटता है तब जीवाणुज काटने के साथ मानव के शरीर में चले जाते हैं|
परिपक्व संक्रामक अवस्थाएँ अंत्र से निकलकर मच्छर की लार ग्रंथियों में चले जाते हैं|
मादा मच्छर रक्त आहार के साथ युग्मकजनकों को भी अंदर ले लेती है
परजीवी लाल रुधिर कोशिकाओं में अलैंगिकरूप से जनन करता है, उन्हें फोड़ देता है और इस प्रकार ज्वर तथा अन्य लक्षणों का चक्र शुरू कर देता है|
मोचित परजीवी, नई रक्त कोशिकाओं को संक्रमित करते हैं|
परजीवी यक्रुत कोशिकाओं में अलैंगिक रूप से जनन करता है|
कोशिका को फोड़ देता है और रक्त में मोचित करता है|
परजीवी रक्त द्वारा व्यक्ति के यक्रुत में चले जाते हैं|
निषेचन और परिवर्धन मच्छर के आमाशय में होता है|
लाल रक्त कणिकाओं के फटने के साथ ही एक अविषालु पदार्थ हीमोजोइन निकलता है जो ठिठुरन और प्रत्येक तीन से चार दिन के अंतराल से आने वाले उच्च आवर्ती ज्वर के लिए उत्तरदायी है|
जब मादा ऐनोफेलीज मच्छर किसी संक्रमित व्यक्ति को काटती है, तब परजीवी उसके शरीर में प्रवेश कर जाते हैं और उनका आगे का परिवर्धन वहाँ होता है|
ये परजीवी मच्छर में बहु संख्यात्मकरूप से बढ़ते रहते हैं और जीवाणुज बन जाते हैं जो उसकी लार ग्रंथियों में जमा हो जाते हैं|
जब यह मच्छर किसी मानव को काटता है तो जीवाणुज उसके शरीर में प्रवेश कर जाते हैं और इस प्रकार ऊपर वर्णित घटना आरंभ हो जाती है|
यह दिलचस्प बात है कि मलेरिया परजीवी को अपना जीवन चक्र पूरा करने के लिए, मनुष्य और मच्छर, दो परपोषियों की जरूरत पड़ती है|
मादा ऐनोफेलीज रोगवाहक अर्थात् रोग का संचरण करने वाली भी है|
मानव की वृहत् आंत्र में पाए जाने वाले एंटअमीबा हिस्टोलिटिका नामक प्रोटोजोन परजीवी से अमीबता या अमीबी अतिसार होता है|
आंतरिक रक्तस्राव, पेशीय पीड़ा, ज्वर, अरक्तता और आंत्र का अवरोध इस रोग के लक्षण हैं|
इस परजीवी के अंडे संक्रमित व्यक्ति के मल के साथ बाहर निकल आते हैं और मिट्टी, जल, पौधों आदि को संदूषित कर देते हैं|
स्वस्थ व्यक्ति में यह संक्रमण संदूषित पानी, शाक-सब्जियों, फलों आदि के सेवन से हो जाता है|
यह रोग हस्तिपाद या श्लीपद अथवा फाइलेरिया कहलाता है |
जननिक अंग भी अक्सर इस रोग से प्रभावित हो जाते हैं और इसकी वजह से बड़ी भारी विरूपताएँ आ जाती हैं|
मादा मच्छर जब किसी स्वस्थ व्यक्ति को काटती है, तो रोगजनक उस व्यक्ति के शरीर में संचारित हो जाते हैं|
माइक्रोस्पोरम, ट्राइकोफाइटॉन और एपिडर्मोफाइटॉन आदि वंश के अनेक कवक, दाद के लिए उत्तरदायी हैं|
यह संक्रामक रोग मनुष्यों में बहुत ही सामान्य है|
ऊष्मा और नमी इन कवकों को त्वचा के वलनों, जैसेकि ग्रोइन अथवा पादंगुलियों के बीच पनपने में मदद करती हैं|
दाद आमतौर पर मिट्टी से या संक्रमित व्यक्तियों के तौलिए, कपड़े या कंघे तक का प्रयोग करने से हो जाता है|
अनेक संक्रामक रोगों के निरोध और नियंत्रण के लिए व्यक्तिगत तथा जन स्वच्छता बनाए रखना बहुत महत्त्वपूर्ण है|
व्यक्तिगत स्वच्छता सें शरीर को साफ रखना, पीने के लिए साफ पानी, खाना, शाक-सब्जियों, फल आदि का सेवन शामिल है|
न्युमोनिया और सामान्य जुकाम जैसे वायुवाहित रोगों के मामले में ऊपर बताए गए उपायों के अलावा संक्रमित व्यक्तियों के या उनके सामान के निकट संपर्क में आने से बचना चाहिए|
कीट रोगवाहकों के द्वारा संचारित होने वाले मलेरिया और फाइलेरिया जैसे रोगों के लिए सबसे महत्त्वपूर्ण उपाय रोगवाहकों और उनके प्रजनन की जगहों का नियंत्रण या उन्हें खत्म कर देना है|
इसके अलावा दरवाजों और खिड़कियों में जाली लगानी चाहिए, ताकि मच्छर अंदर न घुस सकें|
भारतवर्ष के बहुत से भागों में हाल ही में रोगवाहक-वाहित डेंगू और चिकनगुनिया जैसे रोगों का व्यापक रूप से फैलने के संदर्भ में ऐसे उपाय और भी महत्त्वपूर्ण हो गए हैं|
जीव विज्ञान में हुई प्रगति से हमें अनेक संक्रामक रोगों से निबटने के लिए कारगर हथियार मिल गए हैं|
टीका के उपयोग और प्रतिरक्षीकरण कार्यक्रमों से चेचक जैसे जानलेवा रोग का पूरी तरह से उन्मूलन कर दिया गया है|
जैवप्रौद्योगिकी , जिसके बारे में आप बारहवें अध्याय में और ज्यादा पढ़ेंगे, नए-नए और अधिक सुरक्षित वैक्सीन बनाने के कगार पर है|
प्रतिजैविको एवं अन्य दूसरी औषधियों की खोज ने भी संक्रामक रोगों के प्रभावी ढंग से उपचार करने में हमें सक्षम बनाया है|
हमें हर रोज बड़ी संख्या में संक्रामक कारकों का सामना करना पड़ता है|
इसका कारण यह है कि हमारा शरीर अधिकांश बाह्य कारकों से अपनी रक्षा कर लेता है|
परपोषी की रोगकारक जीवों से लड़ने की क्षमता जो उसे प्रतिरक्षी-तंत्र के कारण मिली है, प्रतिरक्षा कहलाती है|
सहज प्रतिरक्षा एक प्रकार की अविशिष्ट रक्षा हैं जो जन्म के समय मौजूद होती है|
यह प्रतिरक्षा हमारे शरीर में बाह्य कारकों के प्रवेश के सामने विभिन्न प्रकार के रोध खड़ा करने से हासिल होती है|
सहज प्रतिरक्षा में चार प्रकार के रोध होते हैं|
शारीरिक रोध - हमारे शरीर पर त्वचा मुख्य रोध है जो सूक्ष्मजीवों के प्रवेश को रोकता है|
साइटोकाइन रोध - विषाणु संक्रमित कोशिकाएँ इंटरफेरॉन नामक प्रोटीनों का स्रवण करती हैं जो असंक्रमित कोशिकाओं को और आगे विषाणु-संक्रमण से बचाती हैं|
इसका अर्थ यह है कि हमारे शरीर का जब पहली बार किसी रोगजनक से सामना होता है तो यह एक अनुक्रिया करता है जिसे निम्न तीव्रता की प्राथमिक अनुक्रिया कहते है|
इसका कारण यह तथ्य है कि हमारे शरीर को प्रथम ‘मुठभेड़’ की स्मृति है|
प्राथमिक और द्वितीयक प्रतिरक्षा अनुक्रियाएँ हमारे शरीर के रक्त में मौजूद दो विशेष प्रकार के लसीकाणुओं द्वारा होती हैं|
टी-कोशिकाएँ खुद तो प्रतिरक्षियों का स्रवण नहीं करतीं, लेकिन प्रोटीन उत्पन्न करने में बी-कोशिकाओं की सहायता करती हैं|
ये प्रतिरक्षी रक्त में पाई जाती हैं, इसलिए इन्हें तरल प्रतिरक्षा अनुक्रिया कहा जाता है|
यह दो प्रकार की प्रतिरक्षी माध्यित उपार्जित प्रतिरक्षा अनुक्रियाओं में से एक है|
दूसरे प्रकार की अनुक्रिया कोशिका-माध्यित प्रतिरक्षा अनुक्रिया या कोशिका-माध्यित प्रतिरक्षा कहलाती है|
टी-लसीकाणु सी एम आई का माध्यम बनते हैं|
जब दय, नेत्र, वृक्क, यक्रुत जैसे अंग संतोषजनक रूप से काम करना बंद कर देते हैं तो एकमात्र उपचार प्रतिरोपण होता है जिससे रोगी सामान्य जीवन जी सके|
किसी उपयुक्त दाता की तब तलाश शुरू होती है|
ऐसा क्यों है कि प्रतिरोपण के लिए हर किसी दाता के अंग नहीं लिए जा सकते|
वह क्या है जिसकी जाँच डॉक्टर करते हैं?
किसी भी स्रोत - पशु, अन्य प्राइमेट, या किसी भी मानव का निरोप नहीं लगाया जा सकता; क्योंकि वे देर-सबेर नकार दिए जाएँगे|
जब परपोषी प्रतिजनों का सामना करता है तो उसके शरीर में प्रतिरक्षी पैदा होते हैं|
प्रतिजन, जीवित या मृत रोगाणु या अन्य प्रोटीनों के रूप में हो सकते हैं|
इस प्रकार की प्रतिरक्षा सक्रिय प्रतिरक्षा कहलाती है|
सक्रिय प्रतिरक्षा धीमी होती है और अपनी पूरी प्रभावशाली अनुक्रिया प्रदर्शित करने में समय लेती है|
जब शरीर की रक्षा के लिए बने बनाए प्रतिरक्षी सीधे ही शरीर को दिए जाते हैं तो यह निष्क्रिय प्रतिरक्षा कहलाती है|
दुग्धस्रवण के प्रारंभिक दिनों के दौरान माँ द्वारा स्रावित पीले से तरल ‘ पीयूष’ में प्रतिरक्षियों की प्रचूरता होती है जो शिशु की रक्षा करता है|
सगर्भताके दौरान भ्रूण को भी अपरा द्वारा माँ से कुछ प्रतिरक्षी मिलते हैं|
प्रतिरक्षीकरण या टीकाकरण का सिद्धांत प्रतिरक्षा तंत्र की स्मृति के गुण पर आधारित है|
टीकाकरण में रोगजनक या निष्क्रियित / दुर्बलीक्रुत रोगजनक की प्रतिजनी प्रोटीनों को निर्मित शरीर में प्रवेश कराई जाती है|
इन प्रतिजनों के विरूद्ध शरीर में उत्पन्न प्रतिरक्षियाँ वास्तविक संक्रमण के दौरान रोगजनी कारकों को निष्प्रभावी बना देती हैं|
टीका स्मृति-बी और टी-कोशिकाएँ भी बनाते हैं जो परिवर्ती प्रभावन होने पर रोगजनक को जल्दी से पहचान लेती हैं और प्रतिरक्षियों के भारी उत्पादन से हमलावर को हरा देती हैं|
अगर व्यक्ति किन्हीं ऐसे घातक रोगाणुओं से संक्रमित होता है जिसके लिए फौरन प्रतिरक्षियों की आवश्यकता है, जैसा कि टिटेनस में, तो प्रभावकारी निष्पादित प्रतिरक्षियों या प्रतिआविष को टीके के रूप में सीधे ही दिए जाने की जरूरत है|
साँप के काटे जाने के मामलों में भी रोगी को जो सुई लगाई जाती है उसमें सर्प जीविष के विरूद्ध निष्पादित प्रतिरक्षी होते हैं|
इस प्रकार का प्रतिरक्षीकरण निष्क्रिय प्रतिरक्षीकरण कहलाता है|
पुनर्योगज डीएनए प्रौद्योगिकी से जीवाणु या खमीर में रोगजनक की प्रतिजनी पॉलिपेप्टाइड का उत्पादन होने लगा है|
इस विधि से टीकों का बड़े पैमाने पर उत्पादन होने लगा है और इसलिए प्रतिरक्षीकरण हेतु उन टीकों की उपलब्धता खूब बढ़ी है, जैसे-खमीर से बनने वाला यक्रुतशोथ बि टीका|
आपके साथ कितनी बार ऐसा हुआ है कि आप किसी नई जगह गए हैं और बिना किसी स्पष्ट कारण के छींकना और घरघराहट के साथ साँस लेना शुरू करते हैं और जब आप उस जगह से लौट आते हैं तो आपके ये लक्षण गायब हो जाते हैं|
हममें से कुछ लोग पर्यावरण में मौजूद कुछ कणों के प्रति संवेदनशील होते हैं|
पर्यावरण में मौजूद कुछ प्रतिजनों के प्रति प्रतिरक्षा तंत्र की अतिरंजित अनुक्रिया एलर्जी कहलाती है|
ऐसे पदार्थ, जिनके प्रति ऐसी प्रतिरक्षित अनुक्रिया होती है ऐलर्जन कहलाते हैं|
एलर्जन के सामान्य उदाहरण हैं-धूल में चिचड़ी, पराग, प्राणी लघुशल्क आदि|
ऐलर्जीय अनुक्रियाओं के लक्षणों में छींकना, पनीली आँखें, बहती नाक और साँस लेने में कठिनाई शामिल हैं|
ऐलर्जी मास्ट कोशिकाओं से हिस्टैमिन और सीरोटोनिन जैसे रसायनों के निकलने के कारण होती है|
ऐलर्जी का कारण जानने के लिए रोगी को संभावित एलर्जनों की बहुत ही थोड़ी सी मात्रा टीके द्वारा दी जाती है और प्रतिक्रिया का अध्ययन किया जाता है|
प्रतिहिस्टैमिन, एड्रीनेलिन और स्टीराइडों जैसी औषधियों के प्रयोग से ऐलर्जी के लक्षण जल्दी घट जाते हैं|
लेकिन, आधुनिक जीवन शैली के फलस्वरूप लोगों में प्रतिरक्षा घटी है और एलर्जनों के प्रति संवेदनशीलता बढ़ी है|
भारतवर्ष के महानगरों के अधिकाधिक बच्चे पर्यावरण के प्रति संवेदनशीलता के कारण ऐलर्जियों और दमा से पीड़ित रहते हैं|
इसका कारण बच्चों के प्रारंभिक जीवनकाल में उन्हें बहुत रक्षित पर्यावरण में रखना हो सकता है|
भेद कर सकने की इस क्षमता का आधार क्या है, यह हमें अभी भी पता नहीं चला है|
फिर भी इस बारे में दो उपसिद्धांतों को समझना होगा|
पहला, उच्चतर कशेरूकी विजातीय अणुओं और विजातीय जीवों को भी पहचान सकते हैं|
प्रयोगात्मक प्रतिरक्षा विज्ञान इस संबंध में जानकारी देता है|
दूसरा, कभी-कभी आनुवंशिक और अज्ञात कारणों से शरीर अपनी ही कोशिकाओं पर हमला कर देता है|
इसके फलस्वरूप शरीर को क्षति पहुँचती है और यह स्वप्रतिरक्षा रोग कहलाता है|
हमारे समाज में बहुत से लोग आमवाती संधिशोथ से प्रभावित हैं जो एक स्व-प्रतिरक्षा रोग है|
प्रतिरक्षा तंत्र ऐलर्जी प्रतिक्रियाओं, स्व प्रतिरक्षा रोगों और अंग प्रतिरोपण में महत्त्वपूर्ण भूमिका निभाता है|
अस्थि मज्जा और थाइमस ऐसे प्राथमिक लसीकाभ अंग हैं जहाँ अपरिपक्व लसीकाणु, प्रतिजन संवेदनशील लसीकाणुओं में विभेदित होते हैं|
द्वितीयक लसीकाभ अंग ऐसे स्थान है जहाँ लसीकाणुओं की प्रतिजन के साथ पारस्परिक क्रिया होती है जो बाद में प्रचुर संख्या में उत्पन्न होकर प्रभावी कोशिकाएँ बन जाते हैं|
अस्थि मज्जा मुख्य लसीकाभ अंग है जहाँ लसीकाणुओं समेत सभी रुधिर कोशिकाएँ उत्पन्न होती हैं|
थाइमसिक्स सपालि अंग है जो दय के पास उरोस्थि के नीचे स्थित है|
अस्थि मज्जा और थाइमस, दोनों ही टी-लसीकाणुओं के परिवर्धन और परिपक्वन के लिए सूक्ष्म पर्यावरण मुहैया कराते हैं|
प्लीहा में लाल रक्त कणिकाओं का बड़ा भंडार होता है|
लसीका ग्रंथियाँ छोटी ठोस संरचनाएँ होती हैं, जो लसीका तंत्र पर भिन्न-भिन्न स्थलों पर स्थित हैं|
जो सूक्ष्मजीव या दूसरे प्रतिजन लसीका और ऊतक तरल में आ जाते हैं, लसीका ग्रंथियाँ उन्हें फाँस लेती हैं|
लसीका ग्रंथियों में फँसे प्रतिजन वहाँ मौजूद लसीकाणुओं के संक्रियण और प्रतिरक्षा अनुक्रिया के लिए उत्तरदायी हैं|
एड्स शब्द उपार्जित प्रतिरक्षा न्यूनता संलक्षण के लिए प्रयुक्त होता है|
इसका अर्थ है प्रतिरक्षा तंत्र की न्यूनता, जो व्यक्ति के जीवनकाल में उपार्जित होती है और जो इस बात का संकेत है कि यह न्यूनता कोई जन्मजात रोग नहीं है|
एचआईवी विषाणुओं के उस समूह में आता है जिसे पश्चविषाणु कहते हैं जिनमें आरएनए जीनोम को ढकने वाला आवरण होता है |
शिरा द्वारा ड्रग लेते है, ऐसे व्यक्ति जिन्हें बार बार रक्त-आधान की जरूरत होती है और संक्रमित माँ से जन्मे बच्चे|
क्या आपको मालूम है कि लोगों को बार-बार रक्त-आधान की आवश्यकता कब होती है|
यहाँ पर यह ध्यान देना महत्त्वपूर्ण है कि एचआईवी एड्स केवल छूने या शरीर के संपर्क में आने से नहीं फैलता है| यह केवल शरीर में स्त्रवित द्रवों से फैलता है|
इसलिए यह भी महत्त्वपूर्ण है कि शारीरिक एवं मनोवैज्ञानिक स्वस्थता के लिए यह आवश्यक है कि एच आई वी/एड्स प्रभावित व्यक्ति को परिवार से या समाज से अलग-थलग न किया जाए|
पता लगाइए और ऐसी परिस्थितियों की सूची बनाइए|
यह विषाणवीय डीएनए परपोषी की कोशिका के डीएनए में समविष्ट होकर संक्रमित कोशिकाओं को विषाणु कण पैदा करने का निर्देश देता है|
बृहतभक्षकाणु विषाणु उत्पन्न करना जारी रखते हैं और इस तरह एक एचआईवी फैक्टरी की तरह काम करते हैं|
रुधिर में छोड़े गए संतति विषाणु दूसरे सहायक टी-लसीकाणुओं पर हमला करते हैं|
यह क्रम बार-बार दोहराया जाता है जिसकी वजह से संक्रमित व्यक्ति के शरीर में सहायक टी-लसीकाणुओं की संख्या में उत्तरोत्तर कमी होती है|
इस अवधि के दौरान, बार-बार बुखार और दस्त आते हैं तथा वज़न घटता है|
सहायक टी-लसीकाणुओं की संख्या में गिरावट के कारण व्यक्ति जीवाणुओं, विशेषरूप से माइकोबैक्टीरियम , विषाणुओं, कवकों यहाँ तक की टॉक्सोप्लैज्मा जैसे परजीवियों के संक्रमण का शिकार हो जाता है|
रोगी में इतनी प्रतिरक्षा न्यूनता हो जाती है कि वह इन संक्रमणों से अपनी रक्षा करने में असमर्थ होता है|
प्रति-पश्चविषाणवीय औषधियों से एड्स का उपचार आंशिक रूप से ही प्रभावी है|
ये औषधियाँ रोगी की अवश्यंभावी मृत्यु को आगे सरका सकती हैं, रोक नहीं सकती|
एड्स की रोकथाम - एड्स को ठीक नहीं किया जा सकता; इसलिए इसकी रोकथाम ही सबसे उत्तम उपाय है|
इसके अलावा, एचआईवी संक्रमण सचेतन व्यवहार पैटर्न के कारण फैलता है न कि न्यूमोनिया या टाइफॉइड की तरह अनजानें में|
यह ठीक है कि रक्त-आधान रोगियों में, नवजातों में आदि में यह संक्रमण सही निगरानी न होने के कारण हो सकता है|
एचआईवी संक्रमण को फैलने से रोकने के लिए विश्व स्वास्थ्य संगठन ने अनेक कार्यक्रम आरंभ किए हैं|
एच आई वी से संक्रमण या एड्स से ग्रस्त होना कोई ऐसी बात नहीं है जिसे छुपाया जाए; क्योंकि छुपाने से यह संक्रमण और भी ज्यादा लोगों में फैल सकता है|
समाज में एचआईवी/एड्स संक्रमित लोगों को सहायता और सहानुभूति की जरूरत होती है एवं उन्हें हेय दृष्टि से नहीं देखा जाना चाहिए|
जब तक समाज इसे एक ऐसी समस्या के रूप में नहीं देखेगा जिसका समाधान सामूहिक तौर पर किया जाना चाहिए, तब तक रोग के व्यापक रूप से फैलने की गुंजाइश कई गुना ज्यादा बढ़ेगी|
यह एक ऐसी व्याधि है जिसके फैलाव को समाज और चिकित्सक वर्ग के सम्मिलित प्रयास से ही रोका जा सकता है|
मानव के भयंकर रोगों में से एक कैंसर है और विश्वभर में मौत का प्रमुख कारण है|
भारतवर्ष में प्रतिवर्ष दस लाख से भी ज्यादा लोग कैंसर से पीड़ित होते हैं और इससे बड़ी संख्या में मर जाते हैं|
कैंसर होने की क्रियाविधि अथवा कोशिकाओं का कैंसरजनी रूपांतरण , इसका उपचार और नियंत्रण जैविकी और आयुर्विज्ञान में गहन अनुसंधान का विषय है|
हमारे शरीर में कोशिका वृद्धि और विभेदन अत्यधिक नियंत्रित और नियमित है| क्यांसर कोशिकाओं में, ये नियामक क्रियाविधियाँ टूट जाती हैं|
प्रसामान्य कोशिकाएँ ऐसा गुण दर्शाती हैं जिसे संस्पर्श संदमन कहते हैं और इसी गुण के कारण दूसरी कोशिकाओं से उनका संस्पर्श उनकी अनियंत्रित वृद्धि को संदमित करता है|
इसके फलस्वरूप कैंसर कोशिकाएँ विभाजित होना जारी रख कोशिकाओं का भंडार खड़ा कर देती हैं जिसे अर्बुद कहते हैं|
अर्बुद के दो प्रकार होते हैं सुदम और दुर्दम |
ये बहुत तेजी से बढ़ती हैं और आस-पास के सामान्य ऊतकों पर हमला करके उन्हें क्षति पहुँचाती हैं|
मैटास्टेसिस कहलाने वाला यह गुण दुर्दम अर्बुदों का सबसे डरावना गुण है|